Elma Drayer
Elma Drayer (Drachten, 1957) is in Nederlânske publisist, kollumniste, redaktrise en feministe.

Wurkpaad 
Elma Drayer is in dochter fan in kristlik-grifformearde predikant. 

Drayer studearre Nederlânske taal en letterkunde oan de Frije Universiteit. Se wie redaktrise by Vrij Nederland en kollumniste fan Trouw, dêr't se ek sjef fan it opinykatern wie. Yn desimber 2014 stapte se op by Trouw, nei't bekend wurden wie dat har kollega Perdiep Ramesar jierrenlang sjoernalistike fraude begean hie: sy ferwiet de redaksje fan Trouw eardere sinjalen oer ûnkrekt boarnegebrûk negearre te hawwen. Fan febrewaris 2015 ôf is Drayer kollumniste by De Volkskrant.

Bibliografy 
 Witte schuld. Over identiteitspolitiek. Amsterdam, Atlas Contact, 2019. . bekroand mei de Prinsjesboekenprijs 2020
 De God van Nederland, mei Pieter van de Ven (2006)
 Verwende prinsesjes (2010)

Nederlânsk publisist
Nederlânsk kollumnist
Nederlânsk feminist
Persoan berne yn Drachten
Persoan berne yn 1957